ΓΡΑΠΤΗ ΕΡΩΤΗΣΗ P-0029/03

υποβολή: Monica Frassoni (Verts/ALE) προς την Επιτροπή

(14 Ιανουαρίου 2003)

Θέμα: Διαγωνισμός για την κατασκευή του αυτόματου ελαφρού μετρό στην Μπρέσια Ιταλίας

Ο δήμος της Μπρέσια έχει από χρόνια προγραμματίσει την κατασκευή ενός ελαφρού μετρό στην επικράτειά του. Μετά από διάφορες εξελίξεις που συνδέονταν με την εξεύρεση των αναγκαίων πόρων, το δημοτικό συμβούλιο της Μπρέσια με τις αποφάσεις αριθ. 137 της 26.7.1999 και αριθ. 65 της 31.3.2000 ενέκρινε το μετρό και ανέθεσε την εκτέλεση του διαγωνισμού στη δημοτική εταιρία ASM (σήμερα επωνομαζόμενη Μπρέσια Κινητικότητα).

Στις 20.4.2000 η ASM δημοσίευσε την προκήρυξη του διαγωνισμού(1) στην Επίσημη Εφημερίδα των Ευρωπαϊκών Κοινοτήτων για την κατασκευή του μετρό που προέβλεπε την κατασκευή μιας γραμμής 18 περίπου χιλιομέτρων με 23 σταθμούς και καθόρισε την κατ' αποκοπήν αρχική τιμή του διαγωνισμού σε 1130 δισεκατομμύρια λιρέτες δηλαδή 583 596 296 ευρώ που ισοδυναμούν με 32,4 εκατομμύρια ευρώ/ανά χιλιόμετρο.

Το Σεπτέμβριο του 2001, το δημοτικό συμβούλιο αποφάσισε την τροποποίηση της διαδρομής του μετρό καθιστώντας τη γραμμή σχεδόν εξ ολοκλήρουπόγεια.

Στις 19.10.2001, με τη λήξη της προθεσμίας που είχε καθοριστεί για τηνποβολή των προσφορών, μόνο ο όμιλος πουπάγεται στην εταιρία Ansaldo και περιλαμβάνει τις εταιρίες Breda και Astaldi Necsoπέβαλε μια τεχνική/οικονομική προσφορά.

Στις 7.3.2002 άνοιξε ο φάκελος με την οικονομική προσφορά που ανερχόταν σε 583 εκατομμύρια ευρώ.

Κατά τη συνεδρίασή του στις 16 Δεκεμβρίου 2002 το δημοτικό συμβούλιο της Μπρέσια ενέκρινε το Δημοσιονομικό Πρόγραμμα για την κατασκευή του μετρό καθορίζοντας τη νέα τιμή της σύμβασης σε 562 εκατομμύρια ευρώ και αποφασίζοντας μια ουσιαστική τροποποίηση της διαδρομής που συνολικά μειώνεται στα 13,7 χιλιόμετρα με 18 σταθμούς, αναθέτοντας στην εταιρία Μπρέσια Κινητικότητα (πουπεισήλθε στην ASM) να προβεί στη σύναψη της σύμβασης με τον όμιλο πουπέβαλε την προσφορά.

Βάσει της δημοτικής απόφασης το μέσο κόστος κατασκευής του έργου αυξάνεται από τα 32,4 εκατομμύρια ευρώ ανά χιλιόμετρο όπως προβλεπόταν στο διαγωνισμό, στα 41 εκατομμύρια ευρώ ανά χιλιόμετρο παρουσιάζοντας αύξηση άνω του 26,5 %.

Στα μέσα Φεβρουαρίου προβλέπεται η σύναψη της σύμβασης με τον όμιλο της Ansaldo.

Δεν θεωρεί η Επιτροπή ότι η ουσιαστική τροποποίηση του προγράμματος που θαλοποιηθεί σε σχέση με όσα αποτελούν τη βάση της προκήρυξης και ο καθορισμός μιας νέας τιμής μεταξύ προκηρύσσοντος καιποβάλλοντος την προσφορά (με αύξηση της τάξης του 26,5 % για κάθε χιλιόμετρο) πριν από τη σύναψη της σύμβασης, παραβιάζει τους κανονισμούς όσον αφορά την κατακύρωση δημοσίων έργων σύμφωνα με τις διαδικασίες που αναφέρονται στην προκήρυξη του διαγωνισμού και ως εκ τούτου δεν πληρούνται οι όροι για τον ορθό ανταγωνισμό εντός της Κοινότητας ευνοώντας παράνομα, τον μοναδικό όμιλο που έλαβε μέρος στο διαγωνισμό, λαμβάνονταςπόψη την αδυναμία άλλων πιθανών οικονομικών παραγόντων ναποβάλουν προσφορές·

Δεν θεωρεί η Επιτροπή, δεδομένου ότι πρόκειται να συναφθεί αμέσως ο διαγωνισμός, επείγον και απαραίτητο να επισημάνει στις αρμόδιες ιταλικές αρχές την εν λόγω ανωμαλία προκειμένου να διευκρινιστούν το συντομότερο τα ανωτέρω·

(1) Κλειστή διαδικασία προκήρυξης διαγωνισμού (Νομοθετικό Διάταγμα 158, της 17.3.1995 που τροποποιήθηκε από το Νομοθετικό Διάταγμα 525 της 25.11.1999).

Απάντηση του κ. Bolkestein εξ ονόματος της Επιτροπής

(3 Φεβρουαρίου 2003)

Η Επιτροπή, σύμφωνα με τις πληροφορίες που έχει στη διάθεσή της δεν είναι προς το παρόν σε θέση να κρίνει κατά πόσο οι διαδικασίες που ακολούθησε η αναθέτουσα αρχή Brescia Mobilit για την ανάθεση της δημόσιας σύμβασης που αφορούσε την κατασκευή αυτόματου ελαφρού μετρό στην Brescia συνιστά παραβίαση του κοινοτικού δικαίου περί δημοσίων συμβάσεων.

Πάντως, δεδομένης της επικείμενης σύναψης της σύμβασης στην οποία αναφέρεται ο αξιότιμος βουλευτής, η Επιτροπή θα συζητήσει αμέσως από τις ιταλικές αρχές όλες τις πληροφορίες που απαιτούνται για την αξιολόγηση της συμβατότητας τωνπόψη διαδικασιών ανάθεσης με το κοινοτικό δίκαιο. Σε περίπτωση που, ύστερα από την εξέταση των εν λόγω πληροφοριών, προκύψει ότι οι διαδικασίες που ακολουθήθηκαν δεν είναι συμβατές με το ισχύον κοινοτικό δίκαιο, η Επιτροπή δεν θα παραλείψει να λάβει τα απαραίτητα μέτρα κατέφαρμογή της συνθήκης ΕΚ.